# 5. A derradeira secuencia

# Somos artistas!

Imaxinas crear un cómic e gardalo nun caixón para que ninguén o vexa?

Ou dedicar horas a debuxar, escribir e planificar unha historia que nunca se comparta con outras persoas?

Sería unha obra incompleta, porque as historias tamén precisan lectores. O mesmo ocorre cos cómics que creastes neste reto, chegou o momento de expoñelos!

Ademais, tamén ides expoñer o voso making off, é dicir, o vídeo con todo o proceso de creación para que os vosos compañeiros e compañeiras vexan o traballo que hai detrás de cada páxina!

Modalidade A: se creastes o voso cómic en papel poderedes achegalo aos vosos compañeiros e compañeiras como se dunha publicación nunha libraría se tratase.

Modalidade B: se escollestes a creación dixital poderedes presentala mediante a aula virtual habilitada para que os vosos compañeiros e compañeiras accedan á banda deseñada.

## Lectura facilitada

Imaxinas crear un cómic e gardalo nun caixón e que ninguén o vexa?

Ou pasar horas debuxando e escribindo unha historia e non ensinarlla a ninguén?

Sería unha historia incompleta. As historias precisan persoas que as lean.

Agora chegou o momento de ensinar o voso cómic.

Tamén tedes que compartir o voso making off: o vídeo de todo o proceso de creación.

Así o resto de persoas entenderán todo o traballo que fixestes.

Tedes dúas opcións:

- Modalidade A. Se fixestes o cómic en papel:
  - Podedes amosalo á clase, como un libro.
- Modalidade B. Se fixestes o cómic en formato dixital:
  - Podedes compartilo na aula virtual.

## Audio

audio/mpeg

# A vista atrás...

Chegamos ao fin das nosas pegadas, é hora de coller a lupa, botar a vista atrás e observar todo o que aprendiches neste REA. Neste esquema podes consultar todo o que traballaches sobre a banda deseñada (se picas sobre el, ampliarase a imaxe):

Tamén podes descargalo en formato PDF.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)