# 1.2. Quen move os fíos do caso?

## Glosario

## Cachola

Definición:

  Uso metafórico do substantivo cabeza.

Exemplo:

  Ese home ten unha cachola moi grande.

## Edición

Definición:

Conxunto de pasos que se realizan para preparar un produto antes da súa presentación final.

Exemplo:

  A edición do libro tivo varios meses de traballo.

## Esbozo

Definición:

  Representación simple e inicial dunha idea, texto, debuxo ou proxecto.

Exemplo:

  A arquitecta antes de deseñar a casa fixo un esbozo dela.

# 3, 2, 1 pegada a pegada cara ao reto

Para acadar o reto, deberás superar diversas misións:

## Misión 1:

### Escolla do texto e adaptación.

Neste primeiro momento, ti e mais o teu equipo decidiredes cal será o texto sobre o que basearedes o voso cómic. Poderedes escoller entre:

- Seleccionar un conto clásico (Carapuchiña vermella, Os tres porquiños...).
- Elaborar unha historia propia orixinal.

Unha vez teñades o texto de base, crearedes o texto definitivo do voso cómic, tendo xa en conta as características básicas da banda deseñada.

## Misión 2:

### Establecemento da estrutura e esbozo inicial.

Unha vez decididos o texto e o formato do cómic, estableceredes a súa estrutura. Decidiredes cantas viñetas terá, como se dividirá o texto nas viñetas etc. Feito isto, trazaredes un bosquexo previo, representando xa os personaxes (coa aparencia o máis semellante posible á que terán na versión definitiva), estruturando a historia en viñetas e introducindo o texto nos globos de diálogo.

## Misión 3:

### Deseño global do cómic.

Agora chega o momento de tomar decisións sobre o deseño xeral da banda deseñada. Para isto consensuarás co teu equipo que tipo de cómic elaboraredes:

- Terá cor ou será en branco e negro?
- Deseñarédelo á man ou en formato dixital?
- Seguirá o modelo manga?

## Misión 4:

### Creación da banda deseñada.

Agora si, mans á obra! Baseándovos no voso bosquexo, elaboraredes o deseño final. De seguro que vos queda unha banda deseñada ben xeitosa!

## Misión 5:

### Edición do “Como se fixo”.

Dende o inicio do proceso, gravaredes os diferentes pasos que vaiades dando ata chegar ao resultado final. Nese momento, montaredes un vídeo con ese material, para deixardes pegada de todo o traballo que hai detrás da vosa banda deseñada. Ademais, isto axudará a dar difusión á vosa creación.

## Audio

audio/mpeg

# Diario de aprendizaxe

Acende a túa cachola e ponte a reflexionar:

- Que tal escribes?
- Que tal se che dá debuxar?
- E gustaríache crear unha banda deseñada?

Escribe un breve texto no teu diario de aprendizaxe en que expliques cales cres que serán os pasos a seguir para acadar o reto.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)