# 2. Caso aberto

## Glosario

## Barallar

Definición:

  Feito de considerar diferentes opcións antes de tomar unha decisión final.

Exemplo:

  Están barallando nomes galegos para o seu futuro bebé.

# Seis ollos ven máis que dous!

Comezamos o reto. O punto de partida para crear un cómic de calidade é contar cun grupo de traballo. Tes que formar grupo con outras dúas persoas e, a continuación, empezar a pensar.

Ides querer que a vosa banda deseñada sexa unha adaptación dalgún conto clásico ou dunha obra galega, ou preferides deixar voar a vosa imaxinación e ser os creadores completos?

Con que opción vos quedades?

## Lectura facilitada

Comezamos o reto!

É importante traballar en grupo.

Forma grupo con dúas persoas máis.

Agora, pensade: que tipo de cómic queredes?

Elixide entre:

- Adaptar un conto clásico.
- Adaptar unha obra galega.
- Inventar unha historia nova.

Que opción escolledes?

## Audio

audio/mpeg

# Barallando ideas

Agrupamento:
  en grupo (3 participantes).

É o momento de demostrar como vos entendedes co voso grupo.

Para comezar a colaborar como grupo creativo, tedes que completar a seguinte tira cómica. O obxectivo é debuxar e escribir sobre as vosas mulleres favoritas.

Esta é a primeira pegada para comezardes a barallar ideas para a vosa banda deseñada.

Aquí podes ver un exemplo do cómic completado!

# Barallando ideas: descarga o ficheiro

Descargade o ficheiro e cubride a vosa tira cómica!

- Tira cómica, en formato PDF (abre en nova xanela) (Nova xanela)

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)