# 4. No ronsel das pistas

# Non hai tempo que perder

Despois do camiño que acabas de percorrer, xa tes todas as ferramentas para facer a mellor das bandas deseñadas: a túa! Polo tanto, agora si que chegou o momento da verdade: é hora de que te xuntes co teu equipo e que comecedes a darlle forma á vosa creación.

A partir deste momento, seredes debuxantes e historietistas; verdadeiros creadores e creadoras de cómics. Pon atención a cada un dos pasos que atoparás a continuación, e comeza o camiño polo principio.

A crear!

## Lectura facilitada

Despois do camiño que percorriches,
xa tes todas as ferramentas
para facer a mellor banda deseñada: a túa.

Agora chegou o momento da verdade.
É hora de que te xuntes co teu equipo
e comecedes a darlle forma á vosa creación.

A partir de agora,
seredes debuxantes e historietistas,
verdadeiros creadores e creadoras de cómics.

Pon atención a cada paso
que atoparás a continuación.
Comeza o camiño polo principio.

A crear!

## Audio

audio/mpeg

# Como se fai?

Lembrar todo non é doado; por iso vas gravar, xunto co teu equipo, cada un dos pasos da realización do cómic. Co tema xeral xa decidido, ides botar a andar co traballo máis preciso baseado en debuxar e escribir, sexa á man ou con algunha outra ferramenta. De tódolos pasos que deades a partir deste momento teredes que facer vídeos que logo montaredes empregando a aplicación Openshot.

A continuación, tedes os pasos a seguir para que nada escape e quede un vídeo do making off ben completo que facilite a exposición do reto.

1. Premede en "crear novo proxecto" e nomeádeo.
2. Importade todos os materiais que fostes filmando.
3. Colocade os distintos vídeos na liña do tempo.
4. Engadide o texto que consideredes xunto coas transicións máis precisas.
5. Revisádeo e exportádeo para finalizar.

## Lectura facilitada

Lembrar todo non é fácil. Por iso, vas gravar os pasos da creación do cómic.

Xa decidiches o tema co teu equipo.

Agora comeza o traballo de debuxar e escribir. Poderedes facelo á man ou dixitalmente.

A partir de agora, gravaredes vídeos de todo o proceso.

Despois, montaredes eses vídeos coa aplicación Openshot.

Seguide estes pasos:

1. Creade un novo proxecto e ponlle un nome.
2. Gardade no ordenador todos os vídeos que gravaches.
3. Colocade os vídeos na liña do tempo.
4. Acompañádeos de textos e transicións.
5. Revisade o vídeo final.
6. Exportádeo para rematar.

## Audio

audio/mpeg

# Rúbrica do reto da banda deseñada

Sabes o que é unha rúbrica? Trátase dun instrumento de avaliación que vos vai axudar a elaborar o voso cómic. Por medio desta rúbrica poderedes: 1. Saber cales son os aspectos a acadar no reto. 2. Ter claros os criterios de avaliación. 3. Ter unha avaliación xusta e transparente. 4. Autoavaliarvos a medida que ides avanzando. 5. Acadar a máxima calidade no traballo. Non perdas de vista a rúbrica e vai marcando nela a consecución de cada un dos pasos.

Rúbrica do reto da banda deseñada
| Nivel - Acadado | Nivel - Mellorable | Nivel - Non acadado | Nivel - Non valorable
--- | --- | --- | --- | ---
O guión contén todos os apartados indicados. | O guión contén todos os apartados indicados para o cómic. (1) | O guión contén case todos os apartados indicados para o cómic. (0.7) | O guión contén soamente algúns dos apartados indicados para o cómic. (0.4) | O guión non contén os apartados indicados para o cómic. (0.1)
O guión inclúe a división en viñetas, así como os acontecementos que se darán en cada unha. | O guión inclúe a división en viñetas, así como os acontecementos que se darán en cada unha. (1) | O guión inclúe a división en viñetas, pero non especifica todos os acontecementos que se darán. (0.7) | O guión inclúe soamente a división en viñetas. (0.4) | O guión non inclúe nin a división en viñetas nin os acontecementos que se darán nelas. (0.2)
A redacción do guión non contén erros gramaticais nin ortográficos. | A redacción do guión contén menos de 3 erros gramaticais e/ou ortográficos. (1) | A redacción do guión contén entre 3 e 8 erros gramaticais e/ ou ortográficos. (0.7) | A redacción do guión contén entre 9 e 15 erros gramaticais e/ou ortográficos. (0.4) | A redacción do guión contén máis de 15 erros gramaticais e/ou ortográficos. (0.2)
No cómic pódense apreciar todos os elementos traballados: viñetas, bocadillos, onomatopeas, cartelas, planos e figuras cinéticas. | No cómic pódense apreciar todos os elementos traballados: viñetas, bocadillos, onomatopeas, cartelas, planos e figuras cinéticas. (2) | No cómic pódense apreciar case todos os elementos traballados: viñetas, bocadillos, onomatopeas, cartelas, planos e figuras cinéticas. (1.4) | No cómic soamente se aprecian dous dos elementos traballados: viñetas, bocadillos, onomatopeas, cartelas, planos e figuras cinéticas. (0.8) | No cómic non se aprecian os elementos traballados: viñetas, bocadillos, onomatopeas, cartelas, planos, e figuras cinéticas. (0.2)
A historia distribúese nas viñetas con claridade. | A historia distribúese nas viñetas con claridade. (1) | A historia distribúese nas viñetas con bastante claridade. (0.7) | A historia case non se distribúe nas viñetas. (0.4) | A historia non se distribúe nas viñetas. (0.2)
O cómic contén imaxes nos diferentes tipos de planos traballados. | O cómic contén imaxes nos diferentes tipos de planos traballados. (1) | O cómic contén imaxes en tres dos tipos de planos traballados. (0.7) | O cómic contén imaxes en dous dos tipos de planos traballados. (0.4) | O cómic contén imaxes nun dos tipos de planos traballados. (0.2)
A parte central do cómic realízase cunha expresión de calidade, incluíndo a corrección, a orixinalidade…. | A parte central do cómic realízase cunha expresión de calidade incluíndo a corrección, a orixinalidade... (1) | A parte central do cómic realízase con expresión de calidade e corrección pero sen coidar a orixinalidade. (0.7) | A parte central do cómic realízase con expresión de claridade pero sen corrección nin orixinalidade. (0.4) | Non se coida a claridade, corrección e orixinalidade no cómic. (0.2)
Exponse o cómic seguindo as instrucións proporcionadas (making off, montaxe do vídeo…). | A exposición do proceso de creación do cómic segue as instrucións proporcionadas. (1) | A exposición do proceso de creación do cómic atende a algunhas das instrucións proporcionadas. (0.7) | A exposición do proceso de creación do cómic non atende as instrucións proporcionadas. (0.4) | Non se leva a cabo a exposición do proceso de creación do cómic. (0.2)
O cómic desenvólvese a través do traballo en equipo, de maneira colaborativa. | O cómic desenvólvese totalmente a través do traballo en equipo, de maneira colaborativa. (1) | O cómic desenvólvese maioritariamente a través do traballo en equipo de maneira colaborativa. (0.7) | O cómic desenvólvese minoritariamente a través do traballo en equipo e de maneira colaborativa. (0.4) | O cómic non se desenvolve a través do traballo en equipo. (0.2)

Elaboración propia (proxecto cREAgal). Rúbrica do reto da banda deseñada (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)